יבהן סלין

יֶבְהֶן סרהייוביץ' סלין (באוקראינית: Євген Сергійович Селін; נולד ב-9 במאי 1988) הוא כדורגלן אוקראיני המשחק בעמדות המגן בקבוצת צ'רנומורץ אודסה מליגת העל האוקראינית. בעבר שיחק בנבחרת אוקראינה.

קריירה 
סלין החל את קריירת הכדורגל שלו בקבוצת נוער של מועדון הכדורגל סטאל אלצ'בסק מליגת המשנה האוקראינית. משם עבר לקבוצת מטאליסט חרקוב. בשנת 2011 עבר לקבוצת וורסקלה פולטבה. בשנת 2013 חתם על חוזה ל-5 שנים עם קבוצת הצמרת האוקראינית דינמו קייב. במהלך השנה הראשונה שלו בקבוצה נפצע ונאלץ להיעדר מהמגרשים למשך כחצי שנה. לאחר שהחלים מהפציעה לא הצליח לחזור להרכב הראשון של דינמו. הוא הושאל לקבוצות מטאליסט חרקוב ולאחר מכן לקבוצת פלאטניאס היוונית. בשנת 2017 עזב את דינמו קייב וחתם על חוזה עם קבוצת אסטרס טריפוליס היוונית. כעבור שנה ביוון - עבר לקבוצה ההונגרית מ.ט.ק. בודפשט.

נבחרת
סלין שיחק במשך שלוש שנים בשורות הנבחרת הצעירה של אוקראינה. השתתף עם הנבחרת בשנת 2011 ביורו לנבחרות צעירות. במהלך התחרות השתתף בשניים מתוך שלושת משחקי הנבחרת.

בנבחרת הלאומית של אוקראינה שיחק סלין מאז אוקטובר 2011. משחקו הראשון במדי הנבחרת היה משחק ידידות מול בולגריה. במהלך המשחק הבקיע סלין את שערו הראשון והיחיד במדי הנבחרת. הוא זומן לסגל הנבחרת ליורו 2012 ובמהלך הטורניר השתתף בכל שלושת משחקי הנבחרת. מאז שנת 2014 סלין אינו מזומן לסגל הנבחרת.

תארים
 הגביע האוקראיני: 2013/2014

קישורים חיצוניים

מגני כדורגל אוקראינים
כדורגלנים אוקראינים
כדורגלני מטאליסט חרקוב
כדורגלני דינמו קייב
כדורגלני אסטרס טריפוליס
כדורגלני מ.ט.ק. בודפשט
כדורגלני וורסקלה פולטבה
כדורגלני אנורתוסיס פמגוסטה
כדורגלני דסנה צ'רניהיב
כדורגלני סטאל אלצ'בסק
כדורגלני צ'רנומורץ אודסה
כדורגלני נבחרת אוקראינה
כדורגלני יורו 2012
אוקראינים שנולדו ב-1988